ராமேஸ்வரத்தை அடுத்துள்ள தங்கச்சிமடத்தைச் சேர்ந்த மீனவர் அந்தையாவுக்குச் சொந்தமான பண்ணை வீடு, அந்தோணியார்புரத்தில் உள்ளது. அந்தையா இறந்துவிட்டதால், அவரது மகன் எடிசன் என்பவர் தற்போது இந்த வீட்டில் வசித்துவருகிறார். இந்நிலையில், நேற்று மாலை இவரது வீட்டின் அருகில் இருந்த கழிவுநீர்த் தொட்டியில் ஏற்பட்ட அடைப்பைச் சரிசெய்வதற்காகக் குழி தோண்டியுள்ளனர். அப்போது, துருப்பிடித்த நிலையில் இரும்புப் பெட்டிகள் தென்பட்டுள்ளன. அவற்றை வெளியே எடுத்து திறந்து பார்த்தபோது, அதில் ஏ.கே.47 ரக துப்பாக்கிகளுக்கான தோட்டாக்கள் இருந்தது தெரியவந்தது.